Վարչապետ Նիկոլ Փաշինյանը տիկնոջ հետ առաջին անգամ պաշտոնական այցով Վրաստանում է: Այցը երկօրյա է: Մինչեւ արարողակարգով նախատեսված երկկողմ հանդիպումները Հայաստանի վարչապետը Հերոսների հրապարակում ծաղկեպսակ է դրել հուշակոթողին եւ հարգանքի տուրք մատուցել: Հայաստանի վարչապետ Նիկոլ Փաշինյանն ու Վրաստանի վարչապետ Գիորգի Կվիրիկաշվիլին առանձնազրույց են ունեցել: Դրանից հետո տեղի է ունեցել պատվիրակությունների ընդլայնված կազմով հանդիպումը: Այնուհետեւ պաշտոնապես տրվել է վարչապետ Փաշինյանի հանդիպումների մեկնարկը: Օրակարգում հայ-վրացական հարաբերության խորացումն ու ամրապնդումն է: Փաշինյանի եւ Կվիրիկաշվիլիի հանդիպումից հետո վարչապետները ճեպազրույց են ունեցել: Կարմիր թելի պես նրանք առաջ են տարել այն միտքը, որ Հայաստանի եւ Վրաստանի հարաբերությունը պետք է զարգանա եւ խորանա: